На основу члана  40 и члана 85 став 1 тачка 1 и члана 88 став 1 тачка 1 Статута града Ниша (''Службени лист града Ниша '',број 88/2008 и 143/2016) члана 30 Статута Градске општине Палилула (''Службени лист Града Ниша'', број 123/08 и 109/12) Скупштина Градске општине Палилула, на седници одржаној дана 09.03.2017. године донела је:

О Д Л У К У  О
ИЗМЕНАМА И ДОПУНАМА OДЛУКЕ  О  ОРГАНИЗАЦИЈИ УПРАВЕ ГРАДСКЕ ОПШТИНЕ ПАЛИЛУЛА

                                                        Члан 1.
         У Одлуци о организацији Управе Градске општине Палилула (''Службени лист Града Ниша'', број 17/09 и 71/12) врше се следеће измене и допуне:

       У члану 8 у ставу 1 тачка 1 мења се и гласи:
       '' Одсек за организационе и административно-техничке послове Председника општине''.

        У  члану 8 додаје се став 2 и гласи:

    '' Посебна организациона јединица  Управе је Кабинет председника општине'' .
Члан 2.
       У члану 9  став 1 бришу се  речи : '' Одсек за послове кабинета Председника градске општине'' и замењују речима: ''  Одсек за организационе и административно-техничке послове Председника општине''.

Члан 3.
     После члана 12 додаје се  члан 13 који гласи:
  ''  Кабинет председника општине је посебна организациона јединица која се образује за обављање следећих  послова:
-	праћење активности на реализацији утврђених обавеза од стране Скупштине Градске општине;
-	припрема материјала о којима одлучује председник и заменик председника градске општине;
-	евидентирање и праћење извршавања донетих аката председника и заменика председника грасдке општине;
-	послови припреме и управљања пројектима;
-	сарадња са медијима ради информисања;
-	други послови  по налогу председника и заменика председника општине.
                                                          Члан 4.
     У члану 14 став 2  мења се и сада гласи:
  ''Правилник о унутрашњем уређењу и систематизацији радних места  Управе припрема начелник Управе градске општине и доставља Већу Градске општине на усвајање''.

                                                       Члан 5.
    У члану 17 став 1 се брише.

   У члану 17 став 3 постаје став 2 и гласи:
'' Правилник о унутрашњем уређењу и систематизацији радних места Управе који је усвојило Веће градске општине  објављује се на огласној табли Управе градске општине уз претходну дату сагласност Градског већа Града Ниша''.

                                                        Члан 6.

   У одељку ''XV ПРЕЛАЗНЕ И ЗАВРШНЕ ОДРЕДБЕ''

   Брише се члан 57 и сада гласи:
''Начелник Управе је у обавези да у року до 30 дана од дана ступања на снагу ове Одлуке, усагласи Правилник о унутрашњем уређењу и систематизацији радних места у Управи, по поступку прописаном овом одлуком.   

Члан 7.

      Бришу се чланови 58 и 59.

                                                      Члан 8.
   Члан 60 пренумерацијом добија нови број 58.

                                                      Члан 9.
     Сходно  изменама  врши се пренумерација чланова од броја 14 до броја 58.

                                                      Члан 10. 
     Овлашћује се начелник Управе да након ступања на снагу Одлуке о организацији Управе Градске општине Палилула сачини и објави пречишћен текст Одлуке о организацији Управе  Градске општине Палилула. 

                                                      Члан 11.
    Ова одлука ступа на снагу наредног дана од дана објављивања у ''Службеном листу Града Ниша''.

      Број: 18-4/17-02
  У Нишу, 09.03.2017. год.,

	ПРЕДСЕДНИЦА
Адриана Анастасов

                                                  ОБРАЗЛОЖЕЊЕ

          Дана 01.12.2016. године ступио је на правну снагу Закон о запосленима у аутономним покрајинама и јединицама локалне самоуправе. Ради усаглашавања са одредбама Закона у члану 4 предлога Одлуке о изменама и допунама одлуке о организацији Управе Градске општине Палилула предвиђено је да Правилник о унутрашењем уређењу и систематизацији радних места усваја Веће Градске општине. Тиме је измењен члан 14 до сада важеће Одлуке о организацији Управе Градске општине по коме је Веће Градске општине давалао сагласност на Правилник.  Oдлуком о организацији Управе Градске општине Палилула није мењан делокруг рада Управе који је дефинисан Статутом општине и описи послова одсека тако да  у складу са тим нису мењана систематизована појединачна радна места, предвиђена  Правилником о унутршњем уређењу и систематизацији. Кабинет Председника општине је образован као посебна организациона јединица. Правилником о унутрашњем уређењу и систематизацији радних места је регулисано унутрашње уређење и систематизација радних места у Управи Градске општине Палилула. Предвиђеном изменом одлуке не утиче се на повећање броја запослених на неодређено време и Oдлуком о буџету за 2017. годину Градске општине Палилула су  већ опредељена средства. 

Скупштина Града Ниша је дана 12.12.2016. године, донела Одлуку о промени Статута Града Ниша. Чланом 40 Одлуке о промени Статута („Службени лист Града Ниша“, број 88/08 и 143/16) предвиђено је да ће се прописи и други акти Града и градских општина ускладити са одредбама Одлуке о промени Статута Града Ниша у року од 90 дана од дана ступања на снагу Одлуке о промени статута Града Ниша, из тог разлога у преамбули предлога Одлуке о изменама и допунама одлуке о организацији Управе Градске општине стоји позивање на Статут Града Ниша који је ступио на правну снагу дана 13.12.2016. године.

         Имајући у виду наведене прописе, упућује се предлог Одлуке о изменама и допунама одлуке о организацији Управе Градске општине Палилула Скупштини Градске општине Палилула у даљу процедуру, на разматрање и одлучивање.

	ПРЕДСЕДНИК

                                                                                         Александар Ждрале